चंडीगढ़ - लोक निर्माण व इंफारमेशन टेक्नालिजी मंत्री विजय इंदर सिंगला ने कहा की पंजाब सरकार ने प्रदेश के लिए नई आई.टी नीति को मंजूरी दे दी है। सिंगला ने कहा कि औद्योगिक व व्यापार विकास नीति- 2017 को चिन्हित करने के बाद इस क्षेत्र की विशेषताओं की ओर ध्यान देने की प्रक्रिया प्रारंभ हो चुकी है और शीघ्र ही एक नई आई.टी नीति का निर्माण किया जाएगा ताकि आई.टी क्षेत्र की आवश्यकताओं की ओर ध्यान एकाग्र किया जा सके। श्री सिंगला ने यह खुलासा आज मोहाली के साफ्टवेयर टेक्नालाजी पार्क आफ इंडिया (एस.टी.पी.आई)में आई.टी- आई.टी.ई.एस एवं इलेक्ट्रानिक उद्योगों से संबंधित गणमान्य उद्योगपतियों के साथ बातचीत के दौरान किया। उन्होंने कहा कि इस नीति का मकसद आई.टी क्षेत्र का पंजाब में एक अति सुदृढ़ ढांचा निर्मित करना है।